元代政区

元朝沿袭自金国个行尚书省，开始实行行中书省制。「行中书省」全称「某某等处行中书省」，简称「某某行中书省」或「某某行省」。开始搭金国一样，只是一種中央政府派遣在外个临时机构。后首由于战争咾啥个因素，行省也开始干预地方政务，逐渐变成功最高一级个地方行政区域。对于汉族聚居区，相比唐朝横过来㓰个“道”，元朝个“行省”多数是直过来个。

元朝初叶个行省管辖范围来得大，变化也比较频繁。到著中叶，开始稳定下来，一级层面拿全国分成功中书省直辖区、宣政院辖地、十个行中书省，还有征东、交趾、占城、缅中咾啥藩属性质个行省。到著末叶，为著镇压农民起义，又设著不少行省。另外，甘肃行省西面个别失八里、哈剌火州、哈密力不归行省，直属朝廷。
元代中叶一级政区名称首府主要管辖范围中书省直辖区今河北、山东、山西搭河南、内蒙古一部分甘肃等处行中书省张掖今宁夏、甘肃东北部河南江北等处行中书省开封今河南南部、湖北东北部、江苏北部、安徽北部湖广等处行中书省武汉今湖北东南部、湖南、广西、贵州大部、广东西南部江西等处行中书省南昌今江西大部、广东大部江浙等处行中书省杭州今江苏安徽两省南部、浙江上海全部、福建大部、江西东北部辽阳等处行中书省辽阳今中国东北、朝鲜东北部、内蒙古自治区东北部岭北等处行中书省和林今内蒙古北部、蒙古国、西伯利亚南部陕西等处行中书省西安今陕西大部、内蒙古西南部、甘肃东南部、四川西北部四川等处行中书省成都今四川大部、陕西西南部云南等处行中书省昆明今云南、贵州西部宣政院辖地今西藏、青海大部
省下头个政区相当複杂，顶多好有省－路－府－州－县五级，顶少个只有两级，多数是三四级。府一般搭路同级，个别低于路。不少州只辖一县，甚至不辖。路、府侪可能直辖州、县，省也可能直辖州。来拉远离省中心个地方，还会得设置介于省、路之间个宣慰司道。